**INFORMAČNÝ LIST K PREDMETU**

**Justiniánske Digesta a ich vplyv na vývoj moderného práva**

**(denná forma štúdia)**

**Podmienky na absolvovanie predmetu**

1. fyzická účasť na seminároch, možné sú 3 ospravedlnené absencie, ak bude neúčasť na seminároch presahovať účasť bude študentovi udelené hodnotenie FX
2. preukázanie aktívnych znalostí na seminároch,
3. dve písomky - ich výsledky budú zohľadnené pri výslednej skúške.

**Skúška**

- písomná skúška

**Výsledky vzdelávania**

1. Predmet sa zameriava na vystihnutie súvislostí medzi najrozsiahlejšou zbierkou rímskej klasickej jurisprudencie - Justiniánskymi Digestami a moderným právom.
2. Komentovaný výklad vybraných fragmentov pomôže študentom:
	1. rozvíjať schopnosť samostatne a logicky myslieť
	2. rozšíriť si už osvojenú rímsko-právnu terminológiu ako základ súčasnej medzinárodnej právnej terminológie
	3. pochopiť podstatu vybraných rímskoprávnych inštitútov súkromného práva, z ktorého aj moderné súkromné právo, hlavne v jeho kontinentálnej podobe, vzišlo a dodnes z neho čerpá.

**Odporúčaná literatúra**

Základná študijná literatúra:

1. Digesta Iustiniani

Doporučená literatúra:

1. BLAHO, P.-HARAMIA, I.-ŽIDLICKÁ, M.: Základy rímskeho práva, MANZ Bratislava, 1997
2. ANTALOVÁ, B.: Problém zapríčinenia v rímskom klasickom práve. Úvahy v occidere a mortis causam praestare podľa legis Aquiliae, Košice, 2004
3. VRANA, V.: Matrimonium v rímskom práve. Vývoj manželského práva od najstarších čias do Justiniána, UPJŠ, Košice, 2001
4. Gaius: Učebnice práva ve čtyřech knihách (preklad J. Kincl), Univerzita Karlova, Praha 1981
5. Justiniánske inštitúcie (preklad P. Blaho), Iura edition, Trnava 2000

**Stručná osnova predmetu**

1. Justiniánske Digesta. Úvod do právnej problematiky. Právny a historický pohľad.
2. Vnútorná štruktúra a právny systém Digest. Rozdelenie práva na súkromné a verejné. Spisy o civilnom práve. Spisy o prétorskom práve.
3. Vymedzenie jurisdikcie rímskych magistrátov – konzulov, prétorov, kvestorov, miestodržiteľov v provinciách. Jurisdikcia – jej právno-politické vymedzenie, právne postavenie občanov, rímskych úradov v dejinách právnej vedy.
4. Úprava právneho inštitútu zasnúbenia v Digestach. Podstata a predpoklady zasnúbenia, jeho platnosť a súhlas hlavy rodiny.
5. Inštitút manželstva a jeho vybrané účinky podľa Digest. Právne problémy foriem uzavretia manželstva. Rozvod. Vyživovacia povinnosť.
6. Manželská vernosť a jej nedodržanie. Juliánov zákon o potrestaní cudzoložstva. Právne postihy kupliarstva a znásilnenia.
7. Recepcia rímskeho práva
8. Konsenzuálne kontrakty – kúpopredaj: Predmet kúpnej zmluvy
9. Konsenzuálne kontrakty – kúpopredaj: Určenie ceny pri kúpnej zmluve
10. Civilné delikty. Vývoj obligačnej povinnosti nahradiť škodu z deliktu v rímskom práve (svojpomoc, odveta, pokuta, náhrada škody)
11. Lex Aquilia – podstatný prelom na ceste k náhrade škody (štruktúra – obsah)
12. Základné predpoklady zodpovednosti podľa lex Aquilia
13. Náhrada škody. Skutočná škoda. Liečebné náklady. Ušlý zisk. Ujma, ktorá nebola predmetom odškodnenia.